Official Journal L 092 , 09/04/2003 P. 0003 - 0004



KOMISJONI MÄÄRUS (EÜ) nr 629/2003, 8. aprill 2003, millega muudetakse määrust (EÜ) nr 528/1999, millega sätestatakse meetmed oliiviõli tootmise kvaliteedi parandamiseks, seoses tegevustega, mis vastavad ühendusepoolse rahastamise tingimustele EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 22. septembri 1966. aasta määrust nr 136/66/EMÜ õli- ja rasvaturu ühise korralduse kehtestamise kohta,1 viimati muudetud määrusega (EÜ) nr 1513/2001,2 eriti selle artikli 5 lõiget 11, ning arvestades järgmist: (1) Määruse nr 136/66/EMÜ artikli 5 lõikes 9 on sätestatud, et alates 1. novembrist 2001 eraldatakse 1,4 % oliiviõli ja lauaoliivide tootjate tootmistoetusest määratud liikmesriikide piirkondlike meetmete rahastamiseks, et parandada oliiviõli ja lauaoliivide tootmise kvaliteeti ja selle keskkonnamõju. Komisjoni määruses (EÜ) nr 528/1999,3 muudetud määrusega (EÜ) nr 593/2001,4 ei viidata siiski lauaoliivide tootmisele. (2) Seepärast tuleks määrust (EÜ) nr 528/1999 vastavalt muuta. (3) Käesoleva määrusega ettenähtud meetmed on kooskõlas õli- ja rasvaturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määrust (EÜ) nr 528/1999 muudetakse järgmiselt. 1. Pealkiri asendatakse järgmisega: "Komisjoni määrus (EÜ) nr 528/1999,10. märts 1999, millega sätestatakse meetmed oliiviõli tootmise kvaliteedi parandamiseks". 2. Artiklit 1 muudetakse järgmiselt: a) lõige 1 asendatakse järgmisega: "1. Käesoleva määrusega täpsustatakse oliiviõli ja lauaoliivide tootmise ja selle keskkonnamõju parandamiseks võetavad meetmed ja järgitav kord piirkondlikul tasandil."; b) lõiget 2 muudetakse järgmiselt: i) punktid b, c, d ja e asendatakse järgmisega: "b) oliivipuude kasvatamis- ja hooldamistingimuste, oliivide koristamis-, ladustamis- ja töötlemistingimuste ja töötlemisel saadud õlide ja lauaoliivide ladustamistingimuste parandamine; c) kasvatajatele, pressimisettevõtetele ja lauaoliivide töötlejatele antav tehniline abi keskkonna, toodetud oliivide ja nende õliks ja lauaoliivideks töötlemise kvaliteedi parandamisel; d) purustamis- ja töötlemisjääkide kõrvaldamise parandamine, et vältida keskkonnakahjustusi; e) väljaõpe, teabe esitamine ja esitlused talupidajate, pressimisettevõtete ja lauaoliivide töötlejate jaoks oliiviõli ja lauaoliivide kvaliteedi ja oliiviõli ja lauaoliivide tootmise keskkonnamõju kohta;"; ii) punkt g asendatakse järgmisega: "g) koostöö eriasutustega neitsioliiviõli ja lauaoliivide kvaliteedi parandamisega seotud uurimisprogrammide raames, mis samas aitavad parandada keskkonda."; c) lõike 3 teine lõik asendatakse järgmisega: "Oliivikärbse vastaseid insektitsiide tuleb kasutada koos valgupeibutistega. Erilistel asjaoludel ja tõrje määramise eest vastutava asutuse järelevalve all võib lubada insektitsiidide kasutamist ilma valgupeibutisteta. Insektitsiidid ja nende kasutusviis peavad olema sellised, et kõnealustelt aladelt pärit oliivide ja nendest toodetud õli ja lauaoliivide jääkproduktid ei ületa ühenduse õigusaktidega kehtestatud piirnorme." Artikkel 2 Käesolev määrus jõustub Euroopa Liidu Teatajas avaldamise päeval. Seda kohaldatakse alates 1. novembrist 2001. Käesolev määrus on tervikuna siduv ja vahetult kohaldatav kõikides liikmesriikides. Brüssel, 8. aprill 2003 Komisjoni nimel komisjoni liige Franz FISCHLER 1 EÜT 172, 30.9.1966, lk 3025/66. 2 EÜT L 201, 26.7.2001, lk 4. 3 EÜT L 62, 11.3.1999, lk 8. 4 EÜT L 88, 28.3.2001, lk 6.